Аԥснытәи аспортсменцәа Ҟәыбан аԥхьахә ҭыԥқәа ааныркылеит
10:10 22.01.2022 (ирҿыцуп: 10:13 22.01.2022)
© Foto / Государственный комитет РА по делам молодежи и спортуДиана Мелконян стала победительницей первенства Краснодарского края по боксу
© Foto / Государственный комитет РА по делам молодежи и спорту
Аиндаҭларақәа мҩаԥсуеит ажьырныҳәа 19-22 рзы Краснодартәи атәылаҿацә Архангельсктәи ақыҭа аҟны. Уи иалахәуп арегион аҟны зегь иреиӷьу аспортсменцәа.
АҞӘА, ажьырныҳәа 22 – Sputnik. Аԥснытәи аспортсмен ҭыԥҳацәа қәҿиарала иқәгылеит Краснодартәи атәылаҿацә аҟны имҩаԥысуаз аԥхьахә агаразы абокс азы аиндаҭлара. Абри атәы аанацҳауеит аспорт азы Аԥсны Аҳәынҭеилакы.
Ахәаша, ажьырныҳәа 21 азы аспортсменка Диана Мелкониан зыкапан 48 кьыла иҟоу рыбжьара аԥхьахә ҭыԥ аанылкылеит. Уаанӡа даҽа хҩык аҭыԥҳацәа аԥхьахә ҭыԥқәа ааныркылахьан: Диана Багариан зыкапан 36 кьыла иҟоу рыбжьара "ахьы" даԥсахеит. Диана Мкртчиан - "араӡны" зыкапан 46 кьыла иҟоу рыбжьара, Алиса Прокопенко - аџьаз медал, зыкапан 57 кьыла иҟоу рыбжьара.
Аспортсмен ҭыԥҳацәа азыҟарҵоит Аԥсны еизгоу азыҟаҵаҩ хадацәа Аслан Ахба, Эдуард Депелиан Давид Аҩӡба.
Ахба иажәақәа рыла, ари аицлабрақәа рыҟны иргаз аиааира, аҭыԥҳацәа аԥхьаҟа аҭагылазаашьа бзиа рнаҭоит абокс азын Аладатәи Афедералтә округ аҟны имҩаԥысуа аиндаҭларақәа рхы алархәразы.